Regolament tal-kunsill (KE) Nru 1549/95
tad-29 ta' Ġunju 1995
li jemenda r-Regolament (KEE) Nru 2392/86 li jistabbilixxi reġistru ta' l-oqsma tad-dwieli fil-Komunità
IL-KUNSILL TA' L-UNJONI EWROPEA,
Wara li kkunsidra t-Trattat li il-Komunità Ewropea,
Wara li kkunsidra r-Regolament tal-Kunsill (KEE) Nru 2392/86 ta' l-24 ta' Lulju 1986 li jwaqqaf reġistru ta' l-oqsma tad-dwieli fil-Komunità [1] u b’ mod partikolari l-Artikolu 4 miġjub tiegħu,
Wara li kunsidra l-proposta mill-Kummissjoni [2],
Billi t-tendenzi fis-suq ta' l-inbid urew li t-twaqqif ta' reġistru Komunitarju ta' l-oqsma tad-dwieli huwa strument vitali għalbiex jiżgura l-funzjonament xieraq ta' l-organizzazzjoni komuni tas-suq fl-inbejjed u b’ mod partikolari fl-immonitorjar tal-meded ta' art imħawla bid-dwieli;
Billi xi Stati Membri ltaqgħu ma’ diffikultajiet tekniċi li dewmu l-impriża tagħhom milli tistabilixxi dan l-istrument fil-limitu taż-żmien preskritt bir-Regolament (KEE) Nru 2392/86;
Billi dawn id-diffikultajiet għandhom jitqiesu u l-limitu taż-żmien preskritt bl-Artikolu 4(1) tar-Regolament imsemmi hawn fuq għandu għalhekk jiġi mtawwal;
Billi l-Att ta' Adeżjoni ta' l-Awstrija, il-Fillandja u l-Isvezja jobbliga lill-Awstrija li twaqqaf reġistru ta' l-oqsma tad-dwieli l-iktar tard sal-31 Diċembru 1996; billi l-limiti kollha ta' żmien għat-twaqqif ta' reġistri ta' l-oqsma tad-dwieli għandhom jiġu armonizzati ma’ dak preskritt fl-Att ta' Adeżjoni;
Billi l-miżuri provvduti f'dan ir-Regolament iridu jkunu flessibbli biżżejjed sabiex iħallihom jiġu aġġustati ma’ l-iżviluppi fl-organizzazzjoni komuni tas-suq ta' l-inbid; billi meta jitqiesu d-diskussjonijiet korrenti fil-Kunsill fejn għandha x'taqsam ir-riforma ta' din l-organizzazzjoni tas-suq, il-Kummissjoni għandha tiġi mitluba li tiżgura illi ma jitteħdux miżuri li jirriskjaw li malajr jgħaddi ż-żmien minn fuqhom,
ADOTTA DAN IR-REGOLAMENT:
Artikolu 1
Ir-Regolament (KEE) Nru 2392/86 huwa hawnhekk emendat kif ġej:
1. Fl-Artikolu 4, il-paragrafu 1 għandu jiġi mibdul b'dan li ġej:
"1. Ir-reġistru għandu jitwaqqaf fl-intier tiegħu l-iktar tard sal-31 ta' Diċembru 1996."
2. Fl-Artikolu 4, għandu jiżdied il-paragrafu li ġej:
"4. L-Istati Membri li, fl-1 Lulju 1995, ikunu għadhom ma waqqfux reġistru ta' l-oqsma tad-dwieli jew li jkunu għadhom waqqfu biss reġistru parzjali għandhom, qabel il-31 Diċembru 1996 ifasslu mapep ta' riferenza li jkopru l-meded intieri ta' art imħawla bid-dwieli.
L-Istati Membri għandhom jibagħtu lill-Kummissjoni, qabel l-1 ta' Novembru 1995, programmi dwar il-progress tax-xogħol fuq ir-reġistri tagħhom u, fejn xieraq, l-istat tax-xogħol diġa mwettaq.
Il-Kummissjoni għandha tistudja l-programmi u għandha tawtorizza miżuri ras-imb-ras mal-ħteġijiet imbassra li jkunu tqajmu mill-iżvilupp ta' l-organizzazzjoni komuni tas-suq ta' l-inbid.
Il-Komunità għandha tikkontribwixxi għall-finanzjament ta' din il-miżura bir-rata ta' 50 % ta' l-ispiża attwali. Madankollu, dawk l-Istati Membri li jkunu fasslu reġistri parzjali ta' l-oqsma tad-dwieli sal-1 Lulju 1995, imma fejn ix-xogħol ikun daħal sewwa għandhom jiġu awtorizzati li jlestu dawn ir-reġistri. F'dawn il-każi, il-fondi tal-Komunità huma limitati għall-fondi korrispondenti għal dawk ta' reġistri simplifikati għazzoni in-kwistjoni.
L-ispiża tar-reġistru ta' issa dwar l-oqsma tad-dwieli fir-reġjun tad-Douro fil-Portugall għandha tiġi ko-finanzjata sal-31 Diċembru 1996, mingħajr preġudizzju għall-possibbilta li jiġi deċiż, fil-kuntest tar-riforma ta' l-organizzazzjoni Komuni tas-suq ta' l-inbid, l-istess finanzjament bħal dak għal reġistru simplifikat, jekk ikun meħtieġ bil-għan li jissokta dan ix-xogħol wara din id-data."
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fil-Lussemburgu, fid-29 Ġunju 1995.